open-index/open-wikipedia-markdown huggingface dataset:
Klaipeda

**Klaipeda** (n tudiscu *Memel* o *Memelburg*; n pulaccu: *Kłajpeda*) è lu sulu portu dû mari dâ Lituania ntô Mari Balticu. La cità havi 164.310 abbitanti (2018), avènnu arrivatu a avìrinni 202.900 ntô 1989. Oggi Klaipeda è nu mpurtanti portu pî traghetti, chî culligamenti a Svezia, Danimarca e Girmania. È situata vicinu â vucca dû ciumi Neman.

Klaipeda havi na bidditta architittura nòrdica, sìmili a chidda ca si pò truvari ntâ Girmania, Ngriterra e Danimarca. Nnî sò parti custeri si trovanu paisi turìstichi pupulari comu Neringa e Palanga.

## Storia
La parti nturnu a Klaipeda veni nizzialmenti pupulata di tribbù baltichi ntô seculu dudicèsimu . P’assai tempu appartinni â Prussia di l’est e a ssu tempu si chiamava Memel (tudiscu *Memelburg*, o puru *Mimmelburg*). Ntô 1254 Klaipeda appi cuncessi li diritti di cità cu nomu di **Lübeck**. Lu tirritoriu fu cummirtutu â cristianità dî Cavaleri Tiutonici.
La Paci di Melno ntô 1422 misi li cunfini tra li pruvinci di la Prussia e la Lituania. Memel fu nclusa ntâ Prussia e lu cunfini arristò lu stissu nzinu ô 1919.
Fu unu di li cunfini di l’Europa chi durò senza canciamentu pi tantu tantu tempu.

Accuminciannu ntô 1474 Memel fu cuvirnata di la liggi Culm di li cità c’appartinèvanu a li tirritori prussiani. Ntô 1525 lu ducatu di Memel, sutta Albertu di Prussia (Albrecht von Brandenburg-Ansbach-Prussia), aduttò lu Luteranisimu. Chistu fu lu principiu dûn tempu longu di pruspirità pi la cità e lu portu, mentri ca lu ducatu di Prussia era un fiu pulaccu e poi parti di la ripùbblica Pulacca-Lituania. Sta cità di cunfini sirvìu comu portu a la vicina Lituania, avènnuni beninfici sennu misa a lu sboccu di lu ciumi Neman. La fini di lu tempu pròspiru vinni quannu tra lu 1629 e lu 1635 Memel fu assartata, danniggiata e accupata di li svidisi. Sta cità fu ricustruiuta tanti voti e 75 anni doppu un gran nùmmaru di genti mureru a Memel a causa di la pesti. Cu la criazzioni di la Girmania unita ntô 1871 Memel addivintò na cità girmanisi ntô puntu cchiù estremu dû nord-est.

Ntô 1919 Klaipeda fu misa sutta lu prutitturatu dî Stati di l’Intesa. Doppu lu trattatu di Versailles, lu tirritoriu attornu a Memel fu spartutu dâ Girmania e un cuvernu autònumu fu misu sutta l’accupazzioni francisi. Però, l’esèrcitu di la Lituania sutta lu cumannu di lu culunnellu Budrys l’assartò ntô 1923 e l’esèrcitu francisi si ritirò. Memel si la pigghiò lu Terzu Reich nta lu 22 di marzu, 1939, doppu l’accupazzioni di l’Austria, Sudeti e a Cecoslovacchia.

Duranti la secunna Guerra mundiali, accuminciannu cu la fini di lu 1944 e nzinu a lu 1945, la pupulazzioni scappò mentri si cummatteva. La cità fu catturata di l’Armata Russa ntô jinnaru di lu 1945 e la ristitueru a la Ripùbblica Suviètica di la Lituania.

Un gran nùmmaru di abbitanti fôru mannati ntâ Siberia e lu restu di la pupulazzioni fu mannata ntâ Girmania.

## Pirsunaggi cèlibbri
* Simon Dach (1605 - 1659), pueta
* Rev. Michael Wohlfahrt (1687 - 1741), lìder riliggiusu
* Friedrich Wilhelm Argelander (1799 - 1875), astrònumu
* George Adomeit (1879 - 1967), pitturi miricanu

Catigurìa:Lituania
Catigurìa:Cità custeri
Mari Meditirràniu

Lu **Mari Miditirràniu** è lu mari ca spartisci l'Africa di l'Europa. Lu mari è chiusu p'occidenti di lu strittu di Gibbilterra, e p'urienti di lu strittu dî Dardanelli ca lu sparti di lu Mari Nìuru. 

 

### Storia

Storicamenti appi na mpurtanza granni pî cummerci tra urienti e occidenti. Li rumani lu chiamàvanu *mare nostrum* picchì lu tirritoriu di lu mperu era tuttu tornu tornu a lu Mari Meditirràniu.

### Giografìa

Nta lu mari ci sunnu ìsuli cchiù o menu granni comu la Sicilia ca è la cchiù granni ìsula di lu Meditirràniu, la Sardigna, la Corsica, Crita, l'ìsula di Rodi, l'Ìsuli Baliari, e certuni comu l'ìsula di Cipru e l'arcipèlucu maltisi fòrmanu stati nazziunali. 

Oggi lu mari havi na mpurtanza cummirciali, turìstica, e stratèggica.

### Lista dî paisi ca s'affàccianu nta lu Mari Meditirraniu

Arbanìa,
Algerìa,
Cipru,
Croazzia,
Eggittu,
Francia,
Gibbilterra,
Grecia,
Israeli,
Italia,
Libbia,
Malta,
Maroccu,
Montenegru,
Siria,
Slovenia,
Spagna,
Tirritori palistinisi,
Tunisìa,
Turchìa.

Catigurìa:Giugrafìa
Catigurìa:Àfrica sittintriunali
Catigurìa:Europa miridiunali
Europa

:**''Nota disambigua** - Siddu stati circannu àutri significati di **Europa**, viditi Europa (disambiguitati).*

L**Europa*' (o **Auropa**) è lu cuntinenti di l'amisferu sittintriunali dilimitatu a occidenti di l'Ocèanu Atlànticu i a sittintriuni di l'Ocèanu Àrticu, a miridiuni di lu Mari Meditirràniu e l'Àfrica, e a orienti di l'Asia.

### Pulìtica

Terra matri dâ civilizzazzioni occidintali, chî Greci e i Romani, l'Europa di ora si cumponi di populazzioni diversi pi lingua, tradizzioni, ecunumìa, e forma pulìtica.
L'Unioni Europea è la rialtà pulìtica cchiù mpurtanti. Accamora li stati europei coòrdinanu li liggi, l'ecunumìa, pi arrivari nta n futuru pròssimu a na ntagrazzioni pulìtica sutta na forma di na federazzioni comu chidda dî Stati Uniti o dâ Svizzira. Già na quinnicina di paisi granni e nichi ùsanu ntô 2002 la stissa munita, l'Euru .

### La Giografìa di l'Europa

L'Europa dû sud si carattirizza pi lu clima meditirràniu, ntâ pinìsula ibbèrica, ntâ pinìsula italiana, ntâ pinìsula balcànica, e ntâ costi dâ Francia dû sud. L'Europa cuntinintali è carattirizzata di la prisenza di pianuri, comu n Girmania, n Pulònia o n Russia, comu puru di catini muntagnusi, comu li Alpi, li Carpazzi, l'Appinnini, li Pirinèi o l'Urali chi marcanu la fruntera urientali di l'Europa. Ô nord di l'Europa s'attrova la scandinavia, li ìsuli britannichi.
Stati di l'Europa

Albania 
Andorra
Austria
Azzirbaiggian pi 10% dô so tirritoriu
Belgiu
Bielorussia
Bosnia Erzegovina
Bulgaria
Cipru
Croazia
Danimarca
Estonia
Finlandia
Francia
Germania
Giorgia pi 5% dô so tirritoriu
Grecia
Irlanna
Italia
Islanda
Lettonia
Liechtenstein
Lituania
Lussimburgu
Macidonia
Malta
Monacu
Norvegia
Olanda
Polonia
Portugallu
Regnu unitu
Repubblica Ceca
Rumania
Russia pi so parti nzinu a l'Urali
San Marinu
Serbia e Montenegru
Slovacchia
Spagna
Slovenia
Svezia
Svizzira
Turchia pi 3% dô so tirritoriu
Ucraina
Unghiria
Vaticanu

Catigurìa:Listi
Catigurìa:Europa
Arancinu

L**'arancinu** è una dî spicialità cchiù canusciuti dâ cucina siciliana. Si tratta di na baḍḍa di risu, di 8-10 cintìmitri, jinchiuta di na cumpusizziuni di sarsa, di furmaggiu (picurinu), di carni (capuliata o a pezzi) e, ê voti, di nu quartu di ovu duru o piseḍḍa, tuttu misu a frìjiri nta l'ogghiu. Na vota ca u risu pigghia u culuri di n'aranciu, si po nèsciri di l'ogghiu caudu e si po manciari, na vota ca s'arrifridda.

A furma cancia a sicunna dî zoni: ntâ zona di Palermu – e nni tanti autri zoni, macari a livanti di l'Ìsula – pigghia a furma di na baḍḍuzza tunna e si chiama *arancina*. Ntâ zona di Catania – e nni tanti autri zoni, macari a punenti – pigghia na furma di cunu e si chiama  spissi voti *arancino*.

U cummissaru Muntarbanu, dî libbra di Andrea Camilleri,  è nu manciaturi d'arancinu.

A parti chiḍḍi tradizziunali, cci su' tanti autri sapuri: chiḍḍi cû burru, chî funci, câ spinacia, chî milinciani (*â [[Norma]]*, dirivatu di l'opra dû granni Vicenzu Bellini), cû niuru di seppi, etc. 'N Palermu s'ausa puru fàrili duci pâ festa di santa Lucìa (lu 13 di dicèmmiru) câ giannuja o cu ciuculattu.

## Noti


Catigurìa:Cucina siciliana
Cuntinenti

Lu **cuntinenti** è na granni arìa di terra ca dâ crusta tirristri, è anzi la cchiù assai dê ripartizzioni cu se suddividunu li terri nzemi.

La supirficìi dû nuastru pianeta è suddivisa 'n cuntinenti e oceani, chi sugnu â vota la cchiù assai ripartizzioni ca si voli suddividiri l'idrusfera. Lu cuncettu di cuntinenti si cuntrappuni a chiddu di ocèanu e ù gioluggi nfatti suddividunu la crusta tirristri 'n oceanica e cuntinentali.

## Lista dî cuntinenti
# Àfrica
# Amèrica
# Antàrtidi
# Asia
# Europa
# Oceania

Catigurìa:Giugrafìa
Catigurìa:Listi
Euru

L**Euru** (**€**) e' la munita ca si usa nta 20 stati (di 27) di l'Unioni europea. Si cumponi di pìcciuli di 1, 2, 5, 10, 20, 50&nbsp;cintèsimi, 1 e 2&nbsp;euru, e di munita di carta di 5, 10, 20, 50, 100, 200 e 500&nbsp;euru.

## Historia
N funzioni ntê banchi, a partiri dû 1999, cumincia a circulari ntô 2002 comu munita ùnica pî stati ca rispèttanu li paràmitri di Maastricht ca l'Unioni Europea si detti. N Italia l'euru pigghiau lu postu dâ lira.

La Banca Cintrali Europea è responsàbbili di la gestioni econòmica di la munita.

La forza e la mpurtanza di l'euro ha cunvinciutu diversi àutri nazzioni ca nun fannu parti di l'Unioni Europea, comu lu Montenegru, o lu Kossovu a usari l'euru. Autri stati europei, comu la Bosnia Erzegovina, usunu muniti chi hannu nu canciu fissu cu l'euru. Autri stati e tirritori ntô munnu, ma principarmenti 'n Africa, ùsanu lu francu CFA, na munita chi havi nu canciu fissu cu l'euru. 

## Stati ca ùsanu l'Euru
 

## La zona euru
A stu momentu li stati membri ca partecipanu all'euru su 20: tutti sti paisi inzemmula viene chiamatu "*[[Eurozona]]*", o "***Eurolannia***". L'ultimi stati ca traseru ntâ zona euru foru la Slovacchia a cuminciari dû 1 di jinnaru 2009, l'Estonia a cuminciari dû 1 di jinnaru 2011; la Lettonia dû primu di jinnaru dû 2014, e la Lituania dû primu di jinnaru dû 2015, e la Slovenia dû primu di jinnaru dû 2023.

### Àutri stati o tirritori ca ùsanu l'Euru
Andorra, Principatu di Mònacu, Kossovu, Montenegru, San Marinu, Vaticanu.

## Lijami di fora
* Euru (carti)

Catigurìa:Ecunumìa
Catigurìa:Munita
Luigi Pirandello

**Luiggi Pirandellu** (Girgenti, 28 di giugnu 1867 — Roma, 10 di dicèmmiru 1936) fu nu scritturi, narraturi e drammaturgu sicilianu. Nzèmmula a Salvaturi Quasimodu fu unu dî dui Premî Nobel siciliani. 

## Vita e òpiri
**Luiggi Pirandellu** nascìu a Girgenti nnû 1867. Scritturi narraturi e drammaturgu sicilianu, si furmau 'n Sicilia, friquintau l'Università di Roma e finìu li sò studi a Bonn cu na tesi, n tidiscu, supra lu sicilianu. La Sicilia fu sempri la spirazzioni di la sò pruduzzioni littiraria n talianu e sicilianu.

Rapprisintau la ncapacità e li contraddizzioni di l'òmini di cunfruntàrisi câ propria pirsunalità, ntô dramma di na virità ca passa spissu la mmagginazioni.

Dui anni prima di mòriri, nta lu 1934, vincìu lu premiu Nobel pi la littiratura. Li sò òpiri cchiù famusi sunnu *Il fu Mattia Pascal* (1904), *[[Accussini eni (si vi pari)]]* (1917), *Uno nessuno e centomila* (1926) e *Novelle per un anno* (1926). *Liolà* fu n'òpira ca Pirandellu scrissi n sicilianu.

Pirandellu addivintau famusu cu lu sò tiatru comu *Lumie di Sicilia*, *Così è se vi pare*, *Sei personaggi in cerca d'autore*, *Enricu IV*. Appi crìtichi assai forti n Italia e a l'Èstiru. Tutta la sò produzzioni tiatrali fu traduciuta e rapprisintata nta tuttu lu munnu. 

Murìu a Roma nnû 1936.

## Lijami di fora
* https://web.archive.org/web/20080612064938/http://www.classicitaliani.it/pirandel/drammi/07_pira_liol%C3%A0_d.htm La cummèdia "Liolà" 'n sicilianu.
* http://www.pirandelloweb.com Purtali amaturiali didicatu a Pirandellu. Prisenti òpiri n furmatu ntigrali e stampàbbili.
* http://www.studiodiluigipirandello.it Istitutu di studi pirandilliani - Roma 
* http://www.liberliber.it/biblioteca/p/pirandello/index.htm pi scarricàrisi certi òpiri di Pirandellu n vari furmati
* https://web.archive.org/web/20060425201310/http://www.crs4.it/Letteratura/FuMattia/FuMattia.html lu testu ntigrali di "*Il fu Mattia Pascal*"
* http://nobelprize.org/nobel_prizes/literature/laureates/1934/ Lu situ dî premi Nobel

Catigurìa:Littirati siciliani
Catigurìa:Premi Nobel
Catigurìa:Tiatru sicilianu
Catigurìa:Scrittura taliani
Pirandellu, Luiggi
Pirandellu, Luiggi
Salvaturi Quasimodo

**Salvaturi Quasimodu** era nu pueta sicilianu (Muòrica 20 di austu 1901 – Nàpuli 14 di giugnu 1968). Vincìu lu Premiu Nobel pâ littiratura nnû 1959.
Nzèmmula a Luiggi Pirandellu fu unu di l'ùnici dui Premi Nobel siciliani. 

Quasimodu si nni lassau la Sicilia quann'era picciottu, e ô spissu la sò puisìa tratta dî soi mimorìi luntani, comu si leggi 'n *Lamento per il Sud* (Lamentu pû Sud):
:*la cantilena dei carri lungo le strade*
:*dove il carrubo trema nel fumo delle stoppie*

::(*la cantilena dî carretti pi li strati*
::*unni lu carrubbu attrema ntô fumu dî ristucci*)

### Lijami di fora
Biografia



Quasimodo Salvatore
Quasimodo Salvatore
Quasimodo Salvatore
Quasimodo, Salvaturi
Quasimodo, Salvaturi
Cità granni dû munnu

Sta lista cuntèni li cità cu armenu un miliuni d'abbitanti, cuntannu puru l'agglomirazzioni
#Ateni
#Baghdad
#Bangalore
#Bangkok
#Barcillona
#Berlinu
#Bogutà
#Buenos Aires
#Cairu
#Calcutta
#Canberra
#Catania
#Dhaka
#Firenzi
#Girusalemmi
#Hong Kong
#Istanbul (di prima Custantinopuli)
#Giacarta
#Karacci
#Kinciasa
#Lagos
#Lima
#Londra
#Los Angeles
#Manila
#Mecca
#Melbourne
#Cità dû Messicu
#Milanu
#Mosca
#Mumbai 
#Napuli
#Nova York
#Palermu
#Pechinu
#Parigi
#Osaka
#Rio de Janeiro
#Roma
#San Paulu
#Sarausa
#Seoul
#Shanghai 
#San Pietruburgu
#Sydney
#Teheran
#Tenochtitlán
#Tianjin
#Tokyo
#Turinu
#Varsavia
#Washington

Catigurìa:Listi
Catigurìa:Giugrafìa
Petru di la Vigna

Comu Giàcumu di Lintini, **Petru di la Vigna** (o **Pieru di li Vigni**, Capua 1190 ca. - Tuscana 1249) fici puru lu nutaru â curti di Fidiricu II di Hohenstaufen (Fidiricu I di Sicilia).  Nascìu di na fammigghia mudesta e studiau jurisprudenza a l'università di Bulogna.  È forsi lu pirsunaggiu dâ Scola Siciliana cchiù emblimàticu. Veni ammuntuatu di Dante Alighieri ntô *[[Divina Cummedia]]*:  *chiddu ca tineva li dui chiavi dû cori di Fidiricu*.  Veni numinatu **Gran Canzilleri Mpiriali**, e doppu di trent'anni di sirvizziu nta sta pusizzioni, addiventa vìttima dâ gilusìa e nvidia. Veni accusatu di tradimentu, arristatu e misu n càrciri ntâ galera dâ furtizza mpiriali di San Miniatu unni, p'ammustrari la sò nnuccenza, si suicidò.  Lu sò puema cchiù cèlibbri è *Amore, in cui disio ed ho speranza*, unni usa li mudelli pruvinzali cu granni maistrìa.

## Asempiu
*Amore, in cui disio ed ho speranza* trascrittu pi sicilianu:
:Amuri, 'n cui disìu e haiu spiranza,
:di vui, bedda, m'hà datu ricumpenza;
:taliàtimi nzinu ca vinissi la spiranza,
:pur aspittannu bonu tempu e staciuni;
:com'omu ch'è 'n mari e à spemi di giri,
:e quannu vidi u tempu e iddu spanna,
:e giammai la spiranza no lu nganna;
:accussì fazzu, madonna, 'n vui viniri.

## Rifirimenti


Della Vigna Pier
Lu Tìnnaru

**Lu Tìnnaru**, funnata dê greci, a na vintina di chilòmitri a uccidenti di Missina, affacciata ntô Mari Tirrenu è nu mpurtanti situ archiològgicu. La situazzioni panuràmica, supra nu cozzu, attira migghiara di turisti ogni annu: dî tirrazzi dû Tìnnaru si ponnu vìdiri l'ìsuli Eolî, e lu santuariu dâ Madonna Nìura attira puru divoti cattòlici di tutta la Sicilia. Lu Tinnaru è na frazioni du cumuni i Patti.
'Ntô misi i sittembri i pattisani, i sampiroti e genti di tutta a pruvincia 'nchiananu a ppedi o Tinnaru pi fari lu pellegrinaggiu pi celebrari a Madonna niura e veni macari lu viscuvu i Patti.

Catigurìa:Sicilia
Biografìi

Nta sta pàggina vennu prisintati li tìtuli didicati ô ìndici di **biografìi** ntâ virsioni siciliana di Wikipedìa. Attruvati lu liami pi la lista di biografìi dispunìbbuli 'n òrdini alfabbèticu oppuru suddivisa 'n sizzioni timàtichi, p'asempiu pi nazziunalitati o sitturi d'attivitati. 

### 'N òrdini alfabbèticu

* Biografìi 'n òrdini alfabbèticu.

### Pi nazziunalitati o etnia

#### Li cchiù vicini
* Siciliani cèlibbri
* Taliani cèlibbri
* Calabbrisi cèlibbri
* Siculu-miricani cèlibbri
* Taliani-Miricani cèlibbri

#### Àutri nazziunalitati o etnìi
* Afgani cèlibbri
* Argintini cèlibbri
* Australiani cèlibbri
* Austriaci cèlibbri
* Britànnici cèlibbri
* Belgi cèlibbri
* Brasiliani cèlibbri
* Bhutanisi cèlibbri
* Cinisi cèlibbri
* Cubbani cèlibbri
* Danisi cèlibbri
* Finlannisi cèlibbri
* Giappunisi cèlibbri
* Greci cèlibbri
* Ngrisi cèlibbri
* Inniani cèlibbri
* Irlannisi cèlibbri
* Miricani cèlibbri
* Missicani cèlibbri
* Norviggisi cèlibbri
* Portughisi cèlibbri
* Pulacchi cèlibbri
* Russi cèlibbri
* Spagnoli cèlibbri
* Sudafricani cèlibbri
* Svidisi cèlibbri
* Svìzziri cèlibbri
* Tudischi cèlibbri
* Ungarisi cèlibbri

### Pi sitturi di attivitati

* Archiòluggi cèlibbri
* Architetti cèlibbri
* Astronàuti cèlibbri
* Astrònumi cèlibbri
* Biòluggi cèlibbri
* Cantanti lìrici (òmini)
* Cantanti lìrichi (fìmmini)
* Cantanti taliani
* Cantautura
* Cauciatura cèlibbri
* Cilibbritati dâ Hollywood Walk of Fame
* Chìmici cèlibbri
* Clarinittisti cèlibbri
* Coca cèlibbri
* Cumpusitura cèlibbri
* Dirittura d'urchestra cèlibbri
* Econumisti cèlibbri
* Spluratura cèlibbri
* Filòsufi cèlibbri
* Fìsici cèlibbri
* Fotògrafi cèlibbri
* Mmintura cèlibbri
* Matimàtici cèlibbri
* Pacifisti cèlibbri
* Pittura cèlibbri
* Pulìtici cèlibbri
* Riggisti cèlibbri
* Scrittura e ntillitualli cèlibbri
* Spurtivi cèlibbri

### Fìmmini di mpurtanza stòrica
* Cantanti lìrichi
* Lista di fìmmini di mpurtanza stòrica

### Vincitura di premî scintìfici e culturali

* Premî Nobel (viditi puru Nobel)
* Premî Nobel taliani
* Fields * Midagghi *jùvini matimàtici*
* Strega * Premî *littiratura*

### Dinastìi, Succissioni

* Papi

* Califfi abbasidi

* Cònzuli e dittatura rumani

* Capi dû cuvernu dâ Ripùbbrica d'Irlanna
* Canzilleri di l'Austria
* Canzilleri dâ Girmania

* Prisidenti dâ Ripùbbrica Taliana
* Prisidenti dû Cunzigghiu dû Regnu di Sardegna
* Prisidenti dâ Sicilia
* Prisidenti dâ Mèrica
* Primi ministri taliani
* Primi ministri australiani

Catigurìa:Biografìi
Catigurìa:Listi
Catigurìa:Storia
Norveggia

La **Norveggia** è na munarchìa di l'Europa nordica, ca s'attròva ntâ parti occidintàli dâ Scandinavia. 
Cunfina cu la Svezia, la Finlandia, la Russia e lu Mari dû Nord, e l'Oceanu Articu. 
Fannu parti dû territoriu nurviggìsi macari li ìsuli Svalbard (ntô polo nord) e l'ìsula di Jan Mayen. La Nurveggia havi macari tirritòri di lu polu sud, cumu l'Îsula Bouvet e la Terra dâ Riggìna Maud. 
Dû 1995 fa parti di l**'AELE**, assuciazzioni eurupea di lìbbiru scanciu.

La capitali è Oslo e la lingua parlàta è lu nurviggisi.

## Giografìa
Lu territòriu di la Nurveggia occupa la pinìsula scandìniva e s'estènni ppi 1700km versu lu sud.
La Nurveggia è lu statu europèu cchiù a nord. Li hjumi nurviggìsi su nìchi, piccìddi e mpitùsi. Lu cchiù lungu è lu Glomma. 
Lu clima, nonostanti la latidùdini, è mîti, pirchì veni mitigàtu da la Currenti dô Golfo.
Altri crâttrîstichi dâ Nurvèggia su li famusi **fiordi**.

## Storia
Unificata dî Vichinghi tra lu IX e lu XI seculu, òi la Norveggia è na munarchìa. 

## Noti
Isula dî Puorri

thumb|right|300px|Viduta di l'ìsula dî Puorri

L**isula dî Puorri** si trova a dui chilòmitri di Santa Maria dû Fucaddu, a 10 chilòmitri a ovest di Capu Passaru, a sud-est di la Sicilia, in territoriu di Spaccafurnu. Si cumponi di n'ìsula principali di circa 100 metri di lunghizza e nu scogghiu siparatu di na dicina di metri di l'ìsula principali. 

Nna l'ìsula principali si trova nu càrzari abbannunatu e un faru. Lu mari davanzi è meta di turisti, subbacquî e piscatura suttamarini.

Ntô 1989 foru truvati diversi schelitri di òmini chi foru datati dû X sèculu d.C. Si pensa ca si putissi trattari di genti appartinenti â famigghia di Ziadet Allah III, unu di l'ùrtimi amiri aglabbiti chi ntô 903 fici ammazzari sò patri, so ziu e na trintina d'àutri pirsuni e fici mannari li cadaviri all'ìsula dî Porri.

## Noti


Catigurìa:Sicilia
Ninu Martogliu

**Ninu Martogliu** nascìu a Malpassu (Catania) lu 3 di dicèmmiru dô 1870 e murìu a Catania a lu 15 di sittèmmiru 1921.
Scritturi di tiatru, discrissi na Sicilia culurata ca rapprisintava 
pirsunaggi pupulani. Fu diritturi di cumpagnìi siciliani, animaturi
tiatrali, riggista cinimatugràficu, pueta e jurnalista.

Dû 1889 ô 1904 pubbricò lu sittimanali *D'Artagnan*, pi discùtiri
di arti, littiratura, tiatru e pulìtica.

Appi un rolu mpurtanti pi l'affirmazzioni dû sicilianu comu lingua littiraria, spiciarmenti pi lu tiatru e la puisìa.

Comu animaturi, fu iddu chi scuprìu a Giuvanni Grassu e a Ancilu Muscu. Fu iddu chi fici rapprisintari comu diritturi di cumpagnìi, l'òpiri di Pier Maria Rosso di San Secondo
e di Luigi Pirandellu. Ntô 1903 funnò la *Compagnia drammatica siciliana*.

Dû 1913 ô 1915 accuminzò la carrera di riggista cinimatugràficu. Ricurdamu *Teresa Raquin* e *Sperduti nel buio*. Ntô 1919 funnò la *Compagnia Drammatica del Teatro Mediterraneo*.

Tra li sò òpiri tiatrali ricurdamu *Nica* dû 1903, rapprisintata 'n tiatru di Giuvanni Grassu, *L’aria del Continente* dû 1915 e *San Giuvanni Decollato* dû 1908, rapprisintati n tiatru di Àncilu Muscu.

La sò òpira littiraria chiù mpurtanti è *[[Centona]]*.

## Asempi di puisìa

### '''L'AMURI'''

- Mamma, chi veni a diri 'nnamuratu?

- ...Vòldiri... un omu ca si fa l'amuri.

- E amuri chi vòldiri? -
 
...E' un gran piccatu;
 
è 'na bugia di l'omu tradituri!

- Mamma..., 'un è tantu giustu 'ssu dittatu...

- ca tradimenti non nn'ha fattu, Turi!

- Turiddu?.. E chi ti dissi, 'ssu sfurcatu?

- Mi dissi... ca pri mia muria d'amuri!

- Ah, 'stu birbanti!... E tu, chi ci dicisti?..

- Nenti!... Lu taliai ccu l'occhi stòrti...

- E poi?.. - Mi nni trasii tutta affruntata!...

- Povira figghia mia …..Bonu facisti!....

E… lu cori? – Mi batti forti forti....

- Chissu è l'amuri, figghia scialarata!

### '''IL TELEFRICO SENZA FILI'''

- Siti bestia, quadrupedi, animali...

- e non vi dicu artro, non vi dicu!...

- Le 'ntinne ci su' sempri, tali e quali,

- e l'àmu vista ju e cumpari 'Ricu...

- Chiddu ca non c'è chiu, mio caro amicu,

- è il filo!... Oh, binidittu San Pasquali!...

- Il filo, dintra il quale, a tempu anticu

- curreva il telecrama naturali!...

- La mia difoortà, però, 'n è chissa;

- c'è un'artra cosa, ca ancora non. sacciu

- e della quali nn'arristai scossu:

- Chiovi, mintemu, l'acqua si subissa?..

- Com'è ca la parola del dispacciu

- agghica bella, asciutta comu 'n ossu?

## Lijami di fora
*Cummattimentu d'Orlandu  e Rinardu (di Centona)
*Pi liggìri tutti i puisìi da Centona

Martogliu, Ninu
Martogliu, Ninu
Martogliu, Ninu
Martogliu, Ninu
Vitalianu Brancati

**Vitalianu Brancati**, scritturi siclianu, nascìu a Pachinu
lu 24 di giugnettu dû 1907. Sò patri era avvucatu e, quannu era picciriddu, Vitalianu appi a seguiri a sò patri a Spaccafurnu, a Muorica e a Puzzaddu.
La sò carrera littiraria cunta òpiri di na certa mpurtanza pi la narrativa, la saggìstica, lu cìnima, e lu tiatru.
Murìu a Torinu lu 25 di sittèmmiru dû 1954.

### Narrativa

Vitalianu Brancati è canusciutu pi la manera satìrica rilativa
a l'anàlisi dâ burghisia siciliana e lu sò umurismu è lu specchiu di na visioni amara dâ rialità. Ricurdamu *Don Giovanni in Sicilia* (1943) e *Il Bell'Antonio* (1949).

### Tiatru

Ntra li sò òpiri tiatrali ricurdamu l'attu ùnicu *Everest*, lu dramma *Piave* (1932), la farsa *Questo matrimonio si deve fare*, *Le trombe di Eustachio*, *Don Giovanni involontario*, ma forsi la sò òpira tiatrali cchiù canusciuta fu *La governante*. 
La censuraru, ma poi na realizzazioni di Turi Ferru fu misa 
in scena nta l'anni '60.

Brancati Vitaliano
Brancati Vitaliano
Brancati, Vitalianu
Brancati, Vitalianu
Fidiricu de Robertu

**Federicu de Roberto** nascìu a Nàpuli a lu 16 di jinnaru dû 1861. Sicilianu pi parti di matri, ccu Verga e Capuana rapprisenta la scola virista siciliana. Si cunzacra â littiratura doppu la dilusioni di l'idiali risurgimintali e ccu na forti avvirsioni pi li 
sintimentalismi. 
Murìu a Catania lu 26 di giugnettu dô 1927.

## Narrativa
S'arricorda principalmenti comu rumanzeri. Citamu lu vulumi di cunta
*La sorte* (1887); *Documenti umani* (1888), lu ruanzu 
*L'illusione* dô 1891, e *I viceré* (1894).

## Tiatru
S'arricorda puru comu auturi d'òpiri tiatrali. Citamu *Il rosario*
dû 1912.

De Roberto Federicu
de Robertu, Fidiricu
de Robertu, Fidiricu
Pippu Fava

thumb|right|300px|Pippu Fava

**Pippu Fava**, scritturi e auturi drammàticu, nascìu a Palazzolu lu 15 di sittèmmiru dô 1925 e murìu a Catania, ammazzatu dâ mafia, a lu 5 di jinnaru 1984 . Ntô 1943 si trasfirìu a Catania e ccà accuminzau l'attivitati di jurnalista pi lu cutidianu *Espresso sera*. La sò carrera di scritturi tiatrali accuminzau cu *Cronaca di un uomo* dû 1966, chi vincìu lu premiu Vallecorsi, e *La violenza*, dû 1970, chi vincìu lu premiu Idi. Ntê sò testi si trova la fòrmula dû *tiatru documentu* e chidda dâ diminsioni onìrica. Ntra l'autri di sò testi si ricorda *Il proboviro* dû 1972;*Bello, bellissimo* dû 1974; *Opera buffa* dû 1979; *Sinfonia d'amore* dû 1980, *Foemina ridens* dû 1982 e *L'ultima violenza* dû 1983. St'urtima è ricurdata comu lu sò tistamentu spirituali, vistu ca l'annu doppu, davanti ô tiatru Verga di Catania, la mafia l'ammazzau. L'òpira si pò ntirpritari comu un ducumentu di chiddu ca pò succèdiri nnâ sucità duminata dâ viulenza dâ mafia.

Catigurìa:Jurnalisti italiani
Catigurìa:Littirati siciliani
Catigurìa:Tiatru sicilianu
Catigurìa:Nasciuti ntô 1925
Catigurìa:Muruti ntô 1984
Luiggi Capuana

**Luigi Capuana** (Minìu 28 di maiu 1839 - Catania 29 di nuvèmmiru 1915) fu unu di li primi autura a 'ricògghiri l’eredità di Emile Zola, auturi francisi massima sprissioni e criaturi di lu naturalismu.

Sustinituri e tiòricu dû Verismu, Capuana fu prufissuri di littiratura taliana nta l’istitutu di maggisteru di Roma e di estètica e stilìstica nta l'università di Catania.

Fu auturi di puisìi (*Garibaldi*, *Vanitas Vanitatum*, *Parodie*, *Semiritmi*), saggi (*Studi sulla letteratura contemporanea*, *Per l'arte*, *Gli "ismi" contemporanei*, *Cronache letterarie*, *Il teatro italiano contemporaneo*), rumanzi (*Giacinta*, *Marchesa di Roccaverdina*, *La sfinge*, *Profumo*, *Rassegnazione*) e òpiri tiatrali.

Ntra li so òpiri tiatrali, arricugghiuti 'n “Teatro dialettale siciliano” (1911-1921), mèritinu d'èssiri ricurdati: *Lu paraninfu* (specialmenti nni la maggistrali ntirpritazzioni di Ancilu Muscu, *Lu vampiru* dû 1912 e *Quacquarà* rapprisintata nnû 1916 di la *Compagnia Angelo Musco*.

## Asempiu dâ sò puisia
### ''Sta notti...''
:Sta notti mi sunnai quattru funtani, 
:Quattru pedi d'aranciu a lu ciuriri;
:Vitti li stiddi scinniri e acchianari,
:Vitti lu suli comu un lebbru jiri;
:Vitti n'aquila fina a lu vulari,
:Vitti lu cori tò npettu viniri;
:Ca siddu mi putieva arrisbigghiari,
:Nun ti l'avissi cchiù lassatu jiri.

### ''Vitti la Morti...''
:Vitti la morti ccu la fauci 'nmanu,
:Ca di li genti la vita mitìa.
:— O morti, havi du' anni ca ti chiamu,
:Morti, ca comu ti scurdasti a mia? —
:Rispusi: Nun ci fu figghiu d'Addamu,
:Lu stissu Redenturi cessi a mia!
:Ma tu si' veru mortu, suttirratu;
:Ntantu ti cridi vivu, oh chi pazzia!
:Vera crudili la to amanti ha statu,
:Ca t'ammazzau senza 'nningari a mia!

### ''La Virrinedda''
:Accattari vurrìa 'na virrinedda,
:Di notti la to porta spurtusari;
:Vidiri, figghia mia, quantu si' bedda
:Quannu ti spogghi, prima di curcari;
:Ma timu ca nun fussi tantu bedda,
:Ca l'occhi nun m'avvissitu a 'nnurbari,
:Lassa la porta misa a spaccazzedda;
:Ad occhi chiusi ti vegnu a truvari.

:*(Chista puisìa fu musicata e divintò na canzuna* 
: *di lu ripirtoriu di li gruppi fulklurìstici catanisi)*

## Rifirimenti
* *Arba Sicula*, vol. 2, 1980 (funti di l'asempiu dâ puisia).

Capuana Luiggi
Capuana, Luiggi
Liunardu Fibonacci

**Liunardu Fibonacci** (veru nomu **Leonardo da Pisa** o **Leonardo Pisano**, Pisa, ca. 1170 - Pisa, ca. 1250) fu un matimaticu talianu, spissu canusciutu cû suprannomu di **Fibonacci**. Cu autri matimatici dû sò tempu, cuntribuiu â rinascita dî scienzi esatti doppu la dicadenza di l'urtima parti dû Mediuevu.

Auturi di n'opira, *Liber abaci* (1202), e granni viaggiaturi, di sê viaggi ntô munnu àrabbu cu sò patri mpurtau in uccidenti la manera muderna di scriviri li nummura, ca oggi si chiamanu puru nùmmura àrabbi.

Fibonacci è canusciutu macari pi la siquenza di nummura ditta *[[succissioni di Fibonacci]]* chi accumenza pi:

:1, 1, 2, 3, 5, 8, 13, 21, 34, 55, 89, ....

e unni ogni nummuru è la summa dî dui chi lu pricedunu.

## Biografìa
Ancora picciriddu, Fibonacci iu a scola di Raggiuneria di Bugia (oggi 'n Algirìa). Sò patri fu numinatu nutaru pi l'affari chi la ripùpprica di Pisa ntrattinìa câ cità dû Africa dû Nord, e avia dicidutu ca Liunarduzzu avia a stari dà pi nsignarisi l'arti dî nummura arabbi. Cchiù tardu accuminza a viaggiari pi tuttu lu mari Meditirraniu pi mettiri n pratica la sò arti, e versu lu 1200 riturnau difinitivamenti a Pisa, unni cuntinuau a travagghiari pô cuvernu dâ ripubbrica di Pisa. Fu n cuntattu cu diversi ntillittuali di du tempu, tra cui Micheli Scotu, astrolucu dâ curti di Fidiricu II di Svevia. Cuntribbuiu di manera ditirminanti â ntroduzzioni n' Europa dî nummura arabbi puru grazzi a diversi libbra, tra cui lu celibbri *Liber abaci* unni iddu ammuscia comu arrisorviri diversi prubblemi di aritmetica. Ntô 1240 lu cuvernu dâ ripubbrica di Pisa ci desi na pinsioni pî sirvizza chi avìa dunatu â ripubbrica.

## Fibonacci e la Sicilia
Fibonacci muntuvìa la Sicilia, (cu la Siria, la Pruvenza la Grecia e l'Eggittu) ntô sò *Liber abaci* comu unu dî posta unni iddu praticau l'arti cuntabbili pî sò viaggi pi cuntu di sò patri. All'ebbica iddu era picciutteddu, e appi a visitari la Sicilia tra la fini di l'èbbica nurmanna e l'inizziu dâ duminazzioni sveva, pirchì ntô 1200 riturnau difinitivamenti dî tutti li sò viaggi pi nstallàrisi a Pisa. Fibonacci friquintau la curti di Fidiricu II. Lu mpiraturi ci fici pirsunalemtni na visita a Pisa. A lu mpiraturi ci piaciva accumpagnarisi cu ntillittuali, littirati e scinziati di l'ebbica. Dui dî scinziati dâ curti di Fidiricu, Giuvanni di Palermu e Teodoru di Salernu ci prupuneru na seri di probblema, di cui Fibonacci ni fici nu libbru ntô 1225. N'autru libbru, lu *liber quadratorum* è didicatu ô mpiraturi palermitanu.

## Lijami di fora
* Biografia Mac Tutor
* Biografia
* La biografìa unni veni muntuviatu lu pizzuddu unni Fibonacci parra dâ Sicilia

Fibonacci, Leonardo
Giuvanni Verga

**Giuvanni Verga** (Catania, 2 di sittemmiru  1840 – Catania, 27 di jinnaru 1922) fu unu dî scrittura siciliani cchiù mpurtanti dû sèculu XIX.

## Biografìa

Lu paisi di Vizzini hà circatu tanti voti di attribbuìrisi la nàscita dô scritturi nta ssu paisi, di unni la famigghia Verga avìa appartinenza a la nobbirtà antica e unni era prupritaria di tirreni n cuntrata Tébidi, ma nta nu ducumentu di l'8 di sittèmmiru 1840 di l'archiviu arciviscuvili di Catania, veni attistatu ca la nasciuta di Giuvanni Verga avìa stata "rivilata" nta ddu stissu jornu nzèmmula ô vattìu ntâ cresia dî Santi Apòstuli, n prisenza di dui patrini, li zii don Giuseppi e donna Dumìnica Verga; pi cuntra, pi sustiniri la nasciuta di Verga n Vizzini, n nuddu ducumentu arrisurta ca s'hà ammustratu nzinu a òi.
La famigghia Verga, ô tempu dâ nasciuta di Giuvanni, stava di casa n Catania, ntâ strata Sant'Anna n.8, unni ora cc'è lu museu Riggiunali "Giovanni Verga".

## Narrativa

Si fici canùsciri comu nu littiratu vicinu â currenti dâ scapigghiatura e appoi comu scritturi
verista ca discrissi abbilimènti la vita dî cuntadini e dî piscatura siciliani, puru siddu fu nfruenzatu dû romanticismu.
Li sò ùpiri spissu hannu statu utilizzati pi lu cìnima. 
Arricurdamu *I Malavoglia* e *Mastro don Gesualdo*.
Lu film *La terra trema* di Luchino Visconti, di 
spirazzioni verghiana, fu lu primu film giratu cumplitamènti n lingua siciliana.

## Tiatru

La sô attivitati littiraria granni cumprenni videmma na fasi tiatrali
carattirizzata di na dicina di ùpiri ntra li quali
*Vita dei Campi* (1880), *La lupa* dû 1884 e *Dal tuo al mio* dû 1903. Digna di èssiri arricurdata è la "Cavalleria Rusticana": Verga la scrivìu nt'accuminzaggia comu n'episodiu dû rumanzu "I Malavoglia" ma doppu la pubblicò dintra "Vita dei Campi" e nni fici nu dramma tiatrali nta n'attu ùnicu (1884). Ntô 1890 Pietru Mascagni la musicò e addivintò na famusa òpira lìrica.

## Lijami di fora

* Situ web unni si ponnu lèggiri ''"Tutti li nuvelli"'' di G. Verga

Verga, Giuvanni
Verga, Giuvanni
Verga, Giuvanni
Verga, Giuvanni
Liunardu Sciascia

*Mamma non mi mannati a la pirrera*
*Ca notti e jornu mi pigliu tirrura; *
*A mala pena scinnu a la pirrera,*
*S'apri lu tettu e cadino li mura *
*Accussí voli la mala carrera *
*Fanni pigghiari sempre di paura"*.

- Riturnellu di *[[Caruso|carusi]]*


**Liunardu Sciascia**, (Racalmutu, Girgenti, 8 di jinnaru 1921 – Palermu, 20 di nuvèmmiru 1989) fu nu scritturi e saggista sicilianu cèlibbri.  Pâ sò stissa ammissioni, scrivia di la storia siciliana e di comu è na continua guerra persa dâ raggiuni. Sciascia fu un ammiratore dû pitturi sicilianu Mario Bardi.

## Narrativa
Iddu scrivìa òpiri dû forti mpegnu civili e di la forti laicità. Pi citari quarchi libbru ricurdamu *[[Il giorno della Civetta]]* lu libru forsi di maggior successu; *Todo Modo* e *Il contesto*. Ricurdamu puri *A ciascuno il suo*.

## Tiatru
Li sô òpiri forru rapprisintati spissu 'n tiatru, a partiri di *Recitazione della controversia liparitana* (1970) dâ Compagnia del Teatro Stabile cu atturi dû càlibbru di Pippu Pattavina, Umbertu Spadaru, Micheli Abruzzu, Leu Gullotta e pi la riggìa di Francu Enriquez, *Il giorno della civetta* chi fu rapprisintatu ntô 1973 dû Teatro Stabile nzinu a agghicari â rapprisintazzioni dû 1980 di *A ciascuno il suo*, grazzi a n'adattamentu tiatrali di Ghigo De Chiara
e cu atturi comu Tucciu Musumeci, Pippu Pattavina e Turi Ferru.

## Lijami di fora
*Associazzioni Amici di Sciascia

Sciascia, Liunardu
Sciascia, Liunardu
Sciascia, Liunardu
Pier Maria Rosso di San Secondo

**Pier Maria Rosso di San Secondo** (Cartanissetta 1887 – Lido di Camaiore 22 di nuvèmmiru 1956), littiratu sicilianu di Caltanissetta, rializza nu patrimoniu littirariu chi tenni lu lirismu, la pissimìstica visioni dû rapportu ntra l'omu e la sucità e chi ntèrprita bonu la sulitati, un certu cuntrastu ntra la passioni e la razziunalità.

Ntra li sò òpiri s'arricorda *La sirena incantata* (1908), *La bella addormentata* (1919) e *Tre vestiti che ballano*. *Marionette che passione!* dû 1918 è forsi la sò òpira tiatrali cchiù canusciuta. È un dramma chi prividi lu scontru ntra tri pirsunaggi chi â fini di l'òpira si rivèlanu comu tri mariunetti n balia dî passioni. L'òpira 'n chistioni va ricurdata cumu un capulavoru dû tiatru gruttescu. Fu signalata di Pirandellu, amicu granni di l'auturi, ô capucòmicu Valli chi la rapprisintau.

Rosso di San Secondo, Pier Maria
Rosso di San Secondo, Pier Maria
Rosso di San Secondo, Pier Maria
Luchinu Visconti

**Luchino Visconti**, (2 di nuvemmiru 1906 – 17 di marzu 1976), fu nu scritturi e nu reggista talianu di cinima e di tiatru.

## Biografìa
Fu unu dî granni rapprisintanti du cinima talianu dû doppuguerra, ca cu lu neurialismu di film comu *[[La terra trema]]*, trattu dî *[[I Malavoglia]]* di Verga, avìa addivintatu lu centru europeu dû cinima pi na bona vintina d'anni.

## Carrèra
* 1943 – *Ossessione*
* 1948 – *La Terra trema: Episodio del mare*
* 1951 – *Bellissima*
* 1953 – *Siamo donne*
* 1954 – *Senso*
* 1957 – *Le notti bianche*
* 1960 – *Rocco e i suoi fratelli*
* 1962 – *Boccaccio '70*
* 1963 – *Il Gattopardo*
* 1965 – *Vaghe stelle dell'Orsa*
* 1966 – *Le Streghe*
* 1967 – *Lo Straniero*
* 1969 – *La Caduta degli dei*
* 1970 – *Alla ricerca di Tadzio*
* 1971 – *Morte a Venezia*
* 1972 – *Ludwig*
* 1974 – *Gruppo di famiglia in un interno*
* 1976 – *L'Innocente*

## Autri pruggetti

## Lijami sterni
* ''Luchino Visconti (Lingua taliana)''
* IMDb - Luchinu Visconti

Visconti, Luchino
Visconti, Luchinu
Visconti, Luchinu
Murriali

**Murriali** (o **Munriali** nta àutri parrati siciliani; talianu: ***Monreale***), a na dicina di chilomitri di Palermu, è na citati canusciuta supratuttu pi lu domu, ca cu li sò musaici e l'absidi granni ca raffiura nu musaicu di lu Cristu è l'asempiu sicuramenti cchiù mpurtanti di architittura bizzantinu-nurmanna n Sicilia. Cu lu chiostru, allatu di la chiesa, attrai ogni annu migghiaia di turisti di tuttu lu munnu.

## La cattiddrali
Lu Domu di Murriali è unu dî munumenta cchiù canusciuti dâ Sicilia. 

Comu la Catridali di Palermu e di Cifalù, la sò custrizzioni abbeni grazzi nu suvranu nurmannu:  Gugghiermu II, dittu lu Bonu.

Lu travagghiu dû tempiu accuminzau ntô 1172 e doppu sulu quattru anni lu travagghiu si tirminau, puru siddu la custrizzioni di nu granni tempiu nun finisci mai. Pi la porta n bronzu, lu reghi cumannò lu travagghiu a Bonannu Pisanu, ca la mannò di Pisa ntra lu 1185 e lu 1186.

Lu tempiu murrialisi ammustra diversi stili pû fattu, ntra tanti, ca sparti di travagghiatura taliani e siciliani, d'urìggini cc'èranu maistri musurmani.  Di straurdinaria mpurtanza sunnu li musaici, ca òccupanu n'aria di 7.584 mq.  Rapprisèntanu na vera attrazzioni artìstica ca raccunta cu mmàggini suggistivi la storia dû cristianèsimu, ntra cui si vidi fatti di l'anticu tistamentu, la vita di Cristu, l'Atti di l'apòstuli e lu triunfu d'Angeli e Santi.

 

## Tradizzioni

* Rappresentazzioni pasquali ducumintati.
* 3 Maggiu, festività ducumintata.

## Bibliografia

* 
* 

## Noti


## Lijami di fora
*Murriali ntû situ di Sicilia.inDettaglio
*Murriali n Sicilyweb

Catigurìa:Cumuni dâ pruvincia di Palermu
Catigurìa:Sicilia
Sicilia (pristoria)

La Sicilia, misa ntô menzu dû  Meditirràniu, havi na cintralitati ca nun è sulamenti giugràfica:  di idda passaru assai migrazzioni, accuminciannu di l' èbbichi ca si pèrdunu ntô tempu, di quannu ntâ l'Àfrica si stava evurvennu l'Homu Sapiens  e, a partiri di centumila anni fa, accuminciau a migrari ammeri l'Europa, attravirsannu la Sicilia e lu strittu di Gibbirterra. A ddi tempi, la Sicilia era tutta cummigghiata di  voschi e li grutti naturali o scavati eranu l'ùnichi abbitazzioni.

Li primi òmini vìnniru pi mari, (ni diciunu li giòlughi ca la Sicilia nun hà statu mai junciuta di quarchi ponti di terra cu l'Italia o  cu l'Africa) e arrivaru ntô pricìpiu dû paliulìticu, forsi prima dô 70.000 a.C.Tracci di abbitazzioni di l’antica etati dâ petra nta grutti sunu cuncintrati nta tri zoni ntâ costa sittintriunali di l'ìsula (agghiri Tèrmini, Palermu e Trapani) e ntô triànculu sud-urientali, ma, forsi, ssa cuncintrazzioni s'havi picchì nun s'hà fattu n'asplurazzioni sistimàtica nta àutri àrii dâ Sicilia.   
## Periudu Anticu

Atturnu ô millenniu X a.C. l'omu ntâ Sicilia era prisenti appressu la Grutta dû Ginuvisi nni l'Ìsula di Livanzu, appressu ô  Munti Pilligrinu nnâ grutta di l'Addaura, e appressu lu Gulfu di Casteddammari, nnâ grutta di l'Uzzo, appressu la grutta di San Tiudoru a Acquiduci 'n pruvincia di Missina.

Di l'èbbica dû brunzu sunnu nutati cumunità appressu Notu, Thapsos e nnâ zona di Milazzu.

Ntô tardu piriudu di l'èbbica dû bronzu, li Micinei ncrisi pi mutivi pulìtici e ecunòmici, accuminzaru a scumpariri dâ scena miditirranea. Ô sò postu arrivaru dû nord àutri pòpuli. Ellanico di Mitilene, narra dî Siculi e dî Ausoni, scacciati di l'Enotri versu ô 1260 a.C..

Ntra lu sèculu XIII a.C. e lu sèculu VIII a.C. (piriudu pricidenti a l'arrivata dî Greci 'n Sicilia), l'ìsula era spartuta tra quattru pòpuli:

* Siculi
* Sicani
* Èlimi
* Finici

## Talìa puru
*Cubburu

Catigurìa:Storia
Catigurìa:Storia siciliana
Muixeranga

275px|thumb|right|Fiura dâ ''morera''

La **Muixeranga** (prununzata "mui-sce-rang-a"), è lu nomu d'un gruppu di balli antichi chi vennu faciuti ntê strati pi menzu di danzi e casteddi umani (comu ntâ fotugrafìa), urigginata nnâ Cumunitati Valinzana, unni ancora si usa nnô paisi d'Algemesí, 30km a sud-ovest di Valencia.

La Muixeranga è cchiù d'un ballu acrubbàticu artìsticu. È na cullizzioni di antichi curiografìi umani c'hannu un gran cuntursiunìsimu ammustrati pi tanti furmi e figuri, ca si fannu duranti la festa nta citati di Algemesi (lu 7 e l'8 di sittèmmiru), 'n anuri di l'accussì chiamata **Vèrgini di la Saluti** (*Mare de la Salut*).

La Muixeranga assimigghia nta tanti modi ê muderni *castellers* (casteddari, casteddi di petra una supra n'àutra, nta stu casu fatti di turri umani), chi appoi si spargeru pi tutta la Catalugna. Tutti dui di sti tradizzioni hannu la stissa orìggini, la *Moixiganga*; na vota si facìa nta tutta la Pinìsula Ibbèrica. La Muixeranga diffirisci di li *castellers* supratuttu pirchì havi un passatu cchiù riliggiusu, è accumpagnatu di balli e nun s'intiressa troppu di l'autizza di li **turri umani**, circannu di attruvari na scena di cuntursioni figurata.

## Carattirìstichi

La genti chi cumponi li casteddi di sòlitu è un gruppu d'òmini, di qualu è gghiè misteri, ma prifirìbbuli misteri di forza e di abbilitati. Oi, circa 200 omini partìcipanu a li figurazzioni di cuntursunìsimu, ma nnê tèmpura antichi, nun cci nn'èranu cchiù di trenta. Cc'era lu cunnutturi chi cuurdinava li balli e li casteddi umani, turri e àutri figuri, e puru accittava genti nova e dava struzzioni.

Li custumi eccèntrichi èranu culurati di tanti maneri. Èranu cumposti di na cammisa, càusi, scarpi di viddani e quarchi vota un cappeddu spiciali. La robba era culurata a strisci virticali di russu e blu supra jancu, comu l'arlicchini. Pari ca st'apparenza accussì strana nun era fatta cu ntinzioni. L'anziani si arricòrdanu ancora ca sti robbi èranu na vota fatti di robba di matarazza vecchi.

## Orìggini

Cci sunnu diversi tiurìi supra l'orìggini di la muixeranga, spiciarmenti rilativi a lu sò nomu. La prima dici ca la parola veni di la parola àrabba, *mochain*, ca signìfica "màscara". La secunna tiurìa fa lu culligamentu cu li carnivali antichi dî chiazzi nnê tèmpura di festa.

Puru siddu li tradizzioni ntâ Pinìsula Ibbèrica dùnanu la data d'orìggini ntô sèculu XIII, li primi cosi scritti dâ *muixeranga* a Algemesí si attròvanu nta lu primu terzu dû sèculu XVIII.

## Mùsica e simmuluggia
Lu ballu veni accumpagnatu di la mùsica di *tabalet* (na speci di tammuru) e *dolçaina* (un tipu di faràutu furtìssimu), cu na carattirìstica miludìa antica, d'auturi anònimu.
Certi pirsuni circannu di scummigghiari la cultura di Valencia e dâ sò lingua, hannu misu la mùsica dâ Muixeranga comu un tipu di innu nazziunali di Valencia e puru pi tutti li tirritorî dâ lingua catalana.

Attenta la canzuna Muixeranga Muixeranga song 18px sunata di Xavier Richart.

## Lijami di fora
* Non-official web of the Muixeranga (na parti di nfurmazzioni di st'artìculu fu pigghiatu di stu situ, cu lu pirmissu)

Catigurìa:Folklori
Catigurìa:Catalugna
Pachinu

**Pachinu** (o **Bachinu**) è un cumuni di 21.048 abbitanti dâ pruvincia di Sarausa e si trova a una dî punti di la Sicilia. Propriu ppi chistu è citatu di Danti nta sò *Divina commedia*

...
*E la bella Trinacria, che caliga*
*tra Pachino e Peloro, sopra 'l golfo*
*che riceve da Euro maggior briga*,
...
(Paradiso, cantu VIII)*


== Giografìa ==

*'Pachinu**, o puru **Bachinu*' dista 51 chilòmitri di [[Sarausa]], è nta parti sud est dâ pruvincia. Â fini dâ sò pinìsula cunfina cû cumuni di [[Puortupalu]]. Ô nord li soi costi cunfìnunu cu [[Nuotu]] e a ovest cu [[Spaccafurnu]].

== Storia ==

== Cultura ==

=== Li munumenta ===

Chiesa Matri SS. Crucifissu, 
* Chiesa dâ Madonna di Pompei, 
* Chiesa di S. Gaetano

== Econumìa ==

Lu cumuni fa parti di l'associazzioni *città del vino*. Lu vinu di Pachinu è canusciutu pâ sò forza, e ancora oi è utilizatu dî pruduttura di vinu dû nord Italia pi dari viguri a certi qualitati di vini di [[Tuscana]], [[Piemunti (riggiuni)|Piemunti]] o [[Vènitu]].

Cèlibbri è puru lu *pummaririeddu di Pachinu'', na qualitati di pummaroru sìmili â cirasa.

## Pirsunaggi cèlibbri

Lu scritturi Vitalianu Brancati nascìu a Pachinu.
Lu pitturi Gaspari Calì nascìu a Pachinu

## Pi sapirinni chiossai
Città del vino

## Talìa puru

* Villa rumana dû Tellaru
* Riserva naturali Oasi Faunistica di Vendicari
* Eloru

## Noti


Catigurìa:Cumuni dâ pruvincia di Sarausa
Catigurìa:Cità custeri
2000

:*Sta pàggina è supra l'annu 2000. Viditi [[2000 (nùmmuru)]] ppi àutri significati.*

Lu **2000** fu puru:
* *L'annu ntirnazziunali di la Culura di la Paci*.
* *L'annu ntirnazziunali di la [[Matimatica]]*.

Dicenni: 1950ini - 1960ini - 1970ini - 1980ini - 1990ini - **[[anni 2000]]** - anni 2010 - anni 2020 - anni 2030 - anni 2040 - anni 2050

Anni: 1995 - 1996 - 1997 - 1998 - 1999 - **2000** - 2001 - 2002 - 2003 - 2004 - 2005

----
## Abbinimenti
* 1 di jinnaru: Europa - Puru ppi la Grecia vàlunu l'Accordi di Schengen
* Frivaru: la nazziunali italiana di Rugby trasi ntô pristiggiusu turneu dî Sei Nazzioni (prima èrunu Cincu Nazzioni)
* 16 di giugnu: a Roma parti l'hackmeeting 2000
* 12 di austu: Esplusioni di lu suttumarinu russu Kursk
* 15 di sittèmmiru: L'atleta australiana Cathy Freeman grapi ufficiarmenti li Jòcura Olìmpici di Sydney, addumannu la ciamma olìmpica.
* 31 di dicèmmiru: Finisci lu vintèsimu sèculu e lu secunnu millenniu d.C.

## Pirsunaggi
### Nasciuti

### Morti
* 13 di aprili: Giorgio Bassani, scritturi italianu
* 5 di maiu: Gino Bartali, ciclista italianu
** Giuseppe Vita detto Martinez, pitturi italianu
* 6 di giugnettu: Władysław Szpilman, cumpusituri pulaccu
* 5 di austu: Alec Guinness, atturi ngrisi
* 25 di austu: Carl Barks, fumittista amiricanu
* 2 di sittèmmiru: Elvera Sanchez, ballirina statunitenzi
* 31 di uttùviru: Kazuki, chitarrista dî Raphael
* 22 di nuvèmmiru: Emil Zátopek, atleta cecu
* 14 di dicemmiru: Mario Rossello, pitturi e sculturi italianu

### [[Premiu Nobel]]
* Premiu Nobel pâ paci: Kim Dae Jung
* Premiu Nobel pâ littiratura: Xingjian Gao
* Premiu Nobel pâ midicina: Arvid Carlsson, Paul Greengard, Eric R. Kandel
* Premiu Nobel pâ fìsica: Zhores I. Alferov, Jack S. Kilby, Herbert Kroemer
* Premiu Nobel pâ chimica: Alan J. Heeger, Alan G. MacDiarmid, Hideki Shirakawa
* Premiu Nobel pi l'econumìa: James J. Heckman, Daniel L. McFadden

Catigurìa:Sèculu XX
Sèculi d.C.

# Sèculu I
# Sèculu II
# Sèculu III
# Sèculu IV
# Sèculu V
# Sèculu VI
# Sèculu VII
# Sèculu VIII
# Sèculu IX
# Sèculu X
# Sèculu XI
# Sèculu XII
# Sèculu XIII
# Sèculu XIV
# Sèculu XV
# Sèculu XVI
# Sèculu XVII
# Sèculu XVIII
# Sèculu XIX
# Sèculu XX
# Sèculu XXI

Catigurìa:Storia
Sèculu XX

L'anni dû **vintèsimu sèculu** chi vannu dû 1901 ô 2000 foru carattirizzati di nu sviluppu ntustriali assai mpurtanti, aumentu dâ pupulazzioni espuninziali grazzî supratuttu ô prugressu dâ midicina e â riduzzioni dû tassu di murtalità nfantili.

## Cronoluggìa d'abbinimenti marcanti
* 1913-1918: prima guerra munniali
* 1940-1945: secunna guerra munniali
* 1969: sbarcu supra la luna.
* 1989: Caduta dû muru di Birlinu.

## In Sicilia

* 1943: sbarcu di li miricani pi chidda chi fu l'opirazzioni Husky
* 1946: La Sicilia diventa na riggiuni a statutu spiciali.
* 1992: Stragi di mafia: Giuvanni Falconi e Paolu Borsellinu forru ammazzati ntî dui attintati.

## Li dicenni

::1890ini: ùrtimu dicenniu dû sèculu pricidenti.

* 1900ini
* 1910ini
* 1920ini
* 1930ini
* 1940ini
* 1950ini
* 1960ini
* 1970ini
* 1980ini
* 1990ini
 
2000 (l'ùrtimu annu dû sèculu XX)
Anni 2000

Cu l'esprissioni **Anni 2000** si ntenni la dècadi di anni chi va dû 2000 ô 2009. Sta dècadi vitti l'emirgenza di putenzi ecunomichi e pulitichi chi pi loncu tempu avìanu ristatu ntî l'ùmmira, comu la Cina, la Russia, lu Brasili o l'India (lu cussiddittu BRIC).

La lutta contra lu tirrurismu di matrici islamica, supratuttu doppu l'attintatu ê Turri Gimelli di New York sfuciau ntî du' guerri, ispirati dî Stati Uniti e cummatutti di diversi paisi dâ NATU e sustinuti di paisi terzi n Afganistan unni lu riggimi talibbanu cadìu, e n Iraq, unni la dittatura di Saddam Hussein agghicau â fini sutta lu sforzu militari ntirnazziunali.

## Anni dâ Dècadi

::1999

*2000
*2001
*2002
*2003
*2004
*2005
*2006
*2007
*2008
*2009

::2010

Catigurìa:Sèculu XXI